
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4589/16

U  I M E  R E P U B L I K E  H R V A T S K E
R J E Š E N J E

Trgovački sud u Zagrebu po sucu pojedincu Vesni Malenica kao stečajnom sucu u postupku sklapanja predstečajne nagodbe s dužnikom Štefica Čukelj vlasnik obrta FINESA, Jertovec 203/a, Konjščina - Jertovec, OIB 61152936783, nakon održanog ročišta radi sklapanja predstečajne nagodbe, 8. studenog 2016.

r i j e š i o  j e

Odobrava se sklapanje predstečajne nagodbe s dužnikom Štefica Čukelj vlasnik obrta FINESA, Jertovec 203/a, Konjščina - Jertovec, OIB 61152936783, kojom se isti obvezuje podmiriti vjerovnike na slijedeći način:
1. Vjerovniku Ministarstvo financija RH, Porezna uprava, Područni ured Središnja Hrvatska, Ivana Rendića 5, Krapina, OIB 18683136487, utvrđena je tražbina u iznosu od 610.238,28  kuna. U skladu s ovom predstečajnom nagodbom, vjerovnik dužniku otpušta dio potraživanja  u iznosu od 213.064,60  kuna, a dužnik se s tim slaže. Ostatak potraživanja u iznosu od 397.173,68 kuna dužnik se  obvezuje vjerovniku isplatiti u 48  mjesečnih  rata uz obračun kamata od 4,5% godišnje, po otplatnom planu kojeg će dužniku dostaviti vjerovnik.  Prvu ratu će dužnik isplatiti vjerovniku u mjesecu u kojem će postati  pravomoćno Rješenje o sklapanju nagodbe pred Trgovačkim sudom, nakon pravomoćnosti a do kraja mjeseca,  a svaku slijedeću istog datuma narednog mjeseca, sve do isplate posljednje rate. Mjesečna rata iznosi 9.056,94 kn u koji iznos su uključene i obračunate kamate.
2. Vjerovniku  Zagrebački holding d.o.o., Ulica grada Vukovara 41, Zagreb, OIB 85584865987, utvrđena je tražbina u iznosu od 1.638,54 kune.  Potraživanje u iznosu od 1.638,54 kune dužnik se obvezuje isplatiti vjerovniku u 6 mjesečnih rata, započevši  s otplatom u mjesecu u kojem će postati  pravomoćno Rješenje o sklapanju nagodbe pred Trgovačkim sudom, nakon pravomoćnosti a do kraja mjeseca, a svaku slijedeću  istog datuma narednog mjeseca, sve do isplate posljednje rate.
3. Vjerovniku   Hrvatski telekom d.d., Roberta Frangeša Mihanovića 9, Zagreb, OIB 81793146560, utvrđena je tražbina u iznosu od 3.455,12  kuna. Potraživanje u iznosu od 3.455,12 kuna dužnik se obvezuje isplatiti vjerovniku u 6 mjesečnih rata, započevši s plaćanjem u mjesecu u kojem će postati  pravomoćno Rješenje o sklapanju nagodbe pred Trgovačkim sudom, nakon pravomoćnosti a do kraja mjeseca, a svaku slijedeću ratu istog datuma narednog mjeseca, sve do isplate posljednje rate.
4. Vjerovniku  Preis-super d.o.o., Trg slobode 16, Zlatar, OIB 34703825125, utvrđena je tražbina u iznosu od 36.218,50  kuna.  Potraživanje u iznosu od 36.218,50  kuna dužnik se obvezuje isplatiti vjerovniku u 16 mjesečnih rata, s dospijećem u mjesecu u kojem rješenje o sklapanju nagodbe pred Trgovačkim sudom postane pramoćno, a svaku slijedeću istog datuma narednog mjeseca, sve do isplate posljednje rate. Nagodbene stranke suglasno izjavljuju kako su ovom nagodbom  po svim osnovama razriješile međusobne odnose u ovoj pravnoj stvari te da po svim tim osnovama više nemaju međusobnih tražbina. Nagodbene stranke suglasno utvrđuju da je ova nagodba sklopljena danom potpisa ovog zapisnika.Ova nagodba ima snagu pravomoćne i ovršne sudske isprave, sukladno članku 66. stavak 13. ZFPPN.

Obrazloženje

 	Prijedlogom od 30. svibnja 2016. dužnik je predložio sklapanje predstečajne nagodbe, obzirom da je rješenjem od 29. travnja 2016. pred Nagodbenim vijećem FINA-e  ZG03, Zagreb, Ilica 307, prihvaćen plan financijskog restrukturiranja s dužnikom Štefica Čukelj vlasnik obrta FINESA, Jertovec 203/a, Konjščina - Jertovec, OIB 61152936783. 
Rješenje je postalo izvršno 16. svibnja 2016. 
Na pravovremeno objavljenom ročištu za sklapanje predstečajne nagodbe svoj pristanak dali su dužnik i vjerovnici koji su prihvatili plan financijskog restrukturiranja, a čije tražbine čine potrebnu većinu u smislu odredbe čl. 63 Zakona o financijskom poslovanju i predstečajnoj nagodbi. Stoga je temeljem odredbe čl. 66 st. 9. i 10. Zakona o financijskom poslovanju i predstečajnoj nagodbi valjalo riješiti kao u izreci. 
Zagreb, 8. studeni 2016.

									SUDAC:
									Vesna Malenica v. r. 

UPUTA O PRAVNOM LIJEKU: Protiv  ovog rješenja kojim sud dopušta sklapanje predstečajne nagodbe može se izjaviti žalba u roku od 8 dana računajući od dana objave istog na web stranicama FINA-e. Žalba se podnosi u tri primjerka ovom sudu, pozivom na gornji broj predmeta. O žalbi odlučuje Visoki trgovački sud Republike Hrvatske. 

Za točnost otpravka – ovl. službenik
								Kristina Švajger

